La începutul anului au apărut filmările și fotografiile compromițătoare cu Florian Coldea și fostul deputat PSD Sebastian Ghiță, aflat, între timp, sub protecția autorităților de la Belgrad; a urmat schimbarea conducerii militare a Serviciului; au fost publicate în presă poze în care Elena Istode, fosta șefă a Departamentului Securității Economice din SRI, apare  alături de familia deputatului PSD Cristian Rizea, la Monaco; odată cu anunțul despre schimbarea legii privind pensiile speciale, au loc o serie de treceri în rezervă ale unor oameni de bază din SRI; fostul colonel Daniel Dragomir, în așteptarea unei sentințe în dosarul Black Cube (BC), în care este acuzat că ar fi fost cureaua de legătură între cei ce voiau să o intimideze pe Codruța Kövesi și angajații agenției private de informații BC, vorbește despre o serie de nereguli care s-ar fi petrecut în SRI, susținând că are dovezi în acest sens.